70. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1218.102/1/97 της 2/17 Ιουν. 1997 (ΦΕΚ Β΄ 495) Αποδοχή της Απόφ. Α. 749(16)4.11.93 του Διεθνούς Ναυτιλιακού Οργανισμού (ΙΜΟ). Έχοντας υπόψη: 1.Το άρθρ. 2 παρ. 2 Νόμ. 2013/1992 «Αποδοχή τροποποιήσεων Κεφαλαίου Ι του παραρτήματος της Διεθνούς Σύμβασης «περί ασφαλείας της ανθρώπινης ζωής εν θαλάσση, 1974 και περί άλλων τινών διατάξεων» (Α΄ 26) 2.Την απόφ. Α΄ 749(18)/4.11.93 του Διεθνούς Ναυτιλιακού Οργανισμού (ΙΜΟ), με την οποία υιοθετήθηκε ο «Κώδικας στην άθικτη κατάσταση για όλους τους τύπους που καλύπτονται από όργανα του ΙΜΟ». 3.Τις διατάξεις του αρθρ. 29Α του Νόμ. 1558/85 (Α΄ 137) «Κυβέρνηση και Κυβερνητικά όργανα» (Α΄ 137) που έχει προστεθεί με το άρθρ. 27 του Νόμ. 2081/92 (Α΄ 154). 4.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-1.Γίνεται αποδεκτός ο «Κωδικός για την ευστάθεια στην άθικτη κατάσταση για όλους τους τύπους πλοίων που καλύπτονται από όργανα του ΙΜΟ» που υιοθετήθηκε με την Αποφ. Α΄ 749(18) 4.11.93 του Διεθνούς Ναυτιλιακού Οργανισμού (ΙΜΟ) και εφαρμόζεται σε όλες τις κατηγορίες των πλοίων με Ελληνική σημαία που υπάγονται σ’ αυτόν, ανεξαρτήτως πλόων. 2.Στα πλοία των κατωτέρω κατηγοριών, εφαρμόζονται, ανεξάρτητα των προβλεπομένων στον παραπάνω κώδικα, η έναντι εκάστης κατηγορίας καθοριζόμενες απαιτήσεις: (α)Στα επιβατηγά πλοία οι απαιτήσεις του άρθρ. 10, του Κανονισμού «περί ευστάθειας επιβατηγών πλοίων» που τέθηκε σε εφαρμογή με το Β.Δ. 740/69 (Α΄ 230). (β)Στα ρυμουλκά, οι απαιτήσεις του άρθρ. 15 του Κανονισμού, «περί ευσταθείας φορτηγών, ρυμουλκών και αλιευτικών πλοίων» που τέθηκε σε εφαρμογή με το Π.Δ. 1337/81 (Α΄ 333). Άρθρ.2.-Η ισχύς της παρούσης Απόφασης αρχίζει από τη δημοσίευσή της στην Εφημερίδα της Κυβερνήσεως. 